CELEX: 62009CN0065
Language: fi
Date: 2009-02-16 00:00:00
Title: Asia C-65/09: Ennakkoratkaisupyyntö, jonka Bundesgerichtshof (Saksa) on esittänyt 16.2.2009 – Gebr. Weber GmbH v. Jürgen Wittmer

18.4.2009   
            
            
               FI
            
            
               Euroopan unionin virallinen lehti
            
            
               C 90/17
            
         Ennakkoratkaisupyyntö, jonka Bundesgerichtshof (Saksa) on esittänyt 16.2.2009 – Gebr. Weber GmbH v. Jürgen Wittmer
   (Asia C-65/09)
   2009/C 90/26
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Kantaja: Gebr. Weber GmbH
   
      Vastaaja: Jürgen Wittmer
   
      Ennakkoratkaisukysymykset
   
   
               1)
            
            
               Onko kulutustavaroiden kauppaa ja niihin liittyviä takuita koskevista tietyistä seikoista 25.5.1999 annetun Euroopan parlamentin ja neuvoston direktiivin 1999/44/EY (1) 3 artiklan 3 kohdan ensimmäistä ja toista alakohtaa tulkittava siten, että niiden vastaisena on pidettävä kansallista lainsäädäntöä, jonka nojalla myyjä voi kieltäytyä kuluttajan vaatimuksesta oikaista luovutetun kulutustavaran virhe tietyllä tavalla myös siinä tapauksessa, että tästä myyjälle aiheutuvat kustannukset ovat kohtuuttomat (absoluuttisesti epäsuhtaiset) verrattuna virheettömän kulutustavaran arvoon ja virheen merkitykseen?
            
         
               2)
            
            
               Mikäli ensimmäiseen kysymykseen vastataan myöntävästi: onko edellä mainitun direktiivin 3 artiklan 2 kohtaa ja 3 kohdan kolmatta alakohtaa tulkittava siten, että saatettaessa kulutustavara kauppasopimuksen mukaiseksi vaihtamalla se myyjän on vastattava kustannuksista, joita aiheutuu virheellisen kulutustavaran irrottamisesta toisesta tavarasta, johon kuluttaja on asentanut kulutustavaran sen luonteen ja käyttötarkoituksen mukaisesti?
            
         
      (1)  EYVL L 171, 7.7.1999, s. 12.